สวัสดีค่ะ พอดีว่าหนูทานยาคุมซูซี่ 28 เม็ด มาประมาน 15 แผงแล้วค่ะ มีมารอบหลังคือ เดือนที่แล้วประจำเดือนมาช้า 1 วัน ทุกเดือนจะมาตรงรอบ 28 วันเสมอค่ะ และมาน้อยมาก มาแค่ 2 วัน วันที่2 แทบไม่มีเลยค่ะ ตอนแรกกังวลกลัวไม่ใช่เลือดประจำเดือน ก็เลยทดสอบการตั้งครรภ์ผลเป็นลบ แล้วจึงกินยาคุมตามปกติอย่างเดิมค่ะ และเดือนนี้ก็เช่นกันครบ 28 วันยังไม่มาเลยค่ะ แบบนี้มีความผิดปกติอะไรรึป่าวคะ คือกังวลเรื่องการตั้งครรภ์น่ะค่ะ
สวัสดีค่ะ หากถึงช่วงที่ทานยาคุมกำเนิดที่เป็นเม็ดแป้ง หรือเม็ดที่ไม่มีฮอร์โมน แล้วมีประจำเดือนมา แม้จะมาปริมาณเล็กน้อยและมาเพียงแค่ 1-2 วัน ก็แสดงว่าไม่มีการตั้งครรภ์เกิดขึ้นค่ะ การที่มีปริมาณประจำเดือนน้อย อาจเป็นผลจากยาคุมกำเนิดที่ทานต่อเนื่องนานๆ ซึ่งจะไปทำให้เยื่อบุโพรงมดลูกฝ่อบางลง ประจำเดือนจึงมีออกมาน้อยได้ นอกจากนี้ หากทานต่อเนื่องนานๆ อาจมีผลทำให้ประจำเดือนขาดหายไปได้ แต่ก็ไม่ได้อันตรายแต่อย่างใดดังนั้น หากทานครบ 28 เม็ดแล้ว ประจำเดือนไม่มา อาจลองตรวจหาการตั้งครรภ์ดูก่อนค่ะ หากตรวจไม่พบ ก็ให้ทานยาคุมกำเนิดต่อไปได้ค่ะ